**Projekta iesnieguma vērtēšanas kritēriji**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 9. Sociālā iekļaušana un nabadzības apkarošana |
| Specifiskā atbalsta mērķa numurs un nosaukums  | 9.2.1. Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām |
| Pasākuma numurs un nosaukums | 9.2.1.3. Atbalsts speciālistiem darbam ar bērniem ar saskarsmes grūtībām un uzvedības traucējumiem un vardarbību ģimenē |
| Projektu iesniegumu atlases veids | Ierobežota projekta iesnieguma atlase |
| Atbildīgā iestāde | Labklājības ministrija |

|  |  |
| --- | --- |
| **1. VIENOTIE KRITĒRIJI** | **Kritērija ietekme uz lēmuma pieņemšanu**(P) |
|
| 1.1. | Projekta iesniedzējs atbilst Ministru kabineta (turpmāk – MK) noteikumos par specifiskā atbalsta mērķa pasākuma īstenošanu projekta iesniedzējam izvirzītajām prasībām. | P |
| 1.2. | Projekta iesnieguma veidlapa ir aizpildīta datorrakstā. | P |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| 1.4. | Projekta iesniedzējam un sadarbības partnerim Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*. | P |
| 1.5. | Projekta iesnieguma oriģinālam ir dokumenta juridiskais spēks:1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums. | P |
| 1.6.  | Projekta iesnieguma veidlapa ir pilnībā aizpildīta latviešu valodā atbilstoši MK noteikumos par ES fondu ieviešanas vadību noteiktajām prasībām, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā.  | P |
| 1.7. | Projekta iesnieguma finanšu dati ir norādīti *euro.* | P |
| 1.8. | Projekta iesnieguma finanšu aprēķins ir izstrādāts aritmētiski precīzi un ir atbilstošs projekta iesnieguma veidlapas prasībām | P |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu projektam noteiktajam ES fonda finansējuma apmēram. | P |
| 1.10. | Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa pasākuma īstenošanu noteikto ES fonda maksimālo atbalsta intensitāti. | P |
| 1.11. | Projekta iesniegumā iekļautās kopējās attiecināmās izmaksas, plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākuma īstenošanu noteiktajām, t.sk. nepārsniedz noteikto izmaksu pozīciju apjomus un:1.11.1. ir saistītas ar projekta īstenošanu;1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); 1.11.3. nodrošina projektā izvirzītā mērķa un rādītāju sasniegšanu. | P |
| 1.12. | Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam. | P |
| 1.13. | Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim. | P |
| 1.14. | Projekta iesniegumā plānotie sagaidāmie rezultāti un uzraudzības rādītāji:1.14.1 ir precīzi definēti;1.14.2. ir pamatoti;1.14.3. ir izmērāmi;1.14.4. sekmē MK noteikumos par specifiskā atbalsta mērķa pasākuma īstenošanu noteikto rādītāju sasniegšanu. | P |
| 1.15. | Projekta iesniegumā plānotās projekta darbības:1.15.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām;1.15.2. ir precīzi definētas un pamatotas, un tās risina projektā definētās problēmas. | P |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Vispārējās regulas[[1]](#footnote-1) nosacījumiem, 2015.gada 17.februāra Ministru kabineta noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” noteiktajam. | P |
| 1.17. | Projekta iesniegumā ir:1.17.1. identificēti, aprakstīti un izvērtēti projekta riski;1.17.2.novērtēta to ietekme un iestāšanās varbūtība;1.17.3. noteikti riskus mazinošie pasākumi. | P |
| 1.18. | Projekta iesniegumā norādītās mērķa grupas atbilst MK noteikumos par specifiskā atbalsta mērķa pasākuma īstenošanu noteiktajam. | P |
| 1.19. | Projekta iesniedzējs apņemas nodrošināt sasniegto rezultātu ilgtspēju pēc projekta pabeigšanas atbilstoši MK noteikumos par specifiskā atbalsta mērķa īstenošanu noteiktajiem termiņiem. | P |
| 1.20. | Projekta sadarbības partneris atbilst MK noteikumos par specifiskā atbalsta mērķa īstenošanu noteiktajām prasībām. | P |
| 1.21. | Projekta iesniegumā ir definētas projekta sadarbības partnera plānotās darbības projekta ietvaros un tās atbilst MK noteikumos par specifiskā atbalsta mērķa īstenošanu noteiktajām atbalstāmajām darbībām. | P |
| **2. SPECIFISKIE ATBILSTĪBAS KRITĒRIJI** | **Kritērija ietekme uz lēmuma pieņemšanu**(P) |
|
| 2.1. | Projektā ir nodrošināta atbalsta pasākumu demarkācija ar citiem prioritārā virziena “Sociālā iekļaušana un nabadzības apkarošana” specifisko atbalsta mērķu pasākumiem, kuros paredzēta profesionālās kvalifikācijas pilnveide sociālā darba speciālistiem. | P |

|  |  |  |  |
| --- | --- | --- | --- |
| **3. KVALITĀTES KRITĒRIJI** | **Apakškritēriji/Punktu skaits** | **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** |
| 3.1. | Projektā paredzēts izveidot atbalsta sistēmu bērniem ar uzvedības traucējumiem un saskarsmes grūtībām, viņu likumiskajiem pārstāvjiem vai aprūpētājiem un iesaistītajiem speciālistiem. | 3.1.1. atbalsta sistēmas izstrādē paredzēts analizēt citu valstu pozitīvo pieredzi, kas saistīta ar kompleksu agresijas un vardarbības problēmu risināšanu, kā arī konsultatīvā atbalsta sniegšanu - 2 | 6S | 6 |
| 3.1.2. projektā paredzēts izveidot konsultatīvo punktu (kabinetu) finansējuma saņēmēja telpās - 2 |
| 3.1.3. projektā paredzēts piesaistīt un apmācīt kvalificētus speciālistus atbalsta sistēmas ieviešanas nodrošināšanai - 2 |
| 3.1.4. projektā nav paredzēts izveidot pilnvērtīgu atbalsta sistēmu bērniem ar uzvedības traucējumiem un saskarsmes grūtībām, viņu likumiskajiem pārstāvjiem vai aprūpētājiem un iesaistītajiem speciālistiem - 0 |
| 3.2. | Projektā paredzētas visaptverošas un normatīvajam aktam par kārtību, kādā apgūst speciālās zināšanas bērnu tiesību aizsardzības jomā, atbilstošas speciālistu apmācības. | 3.2.1. projektā paredzēts izstrādāt uz dažādām speciālistu grupām mērķētas un šo speciālistu grupu darba specifikai atbilstošas profesionālās kvalifikācijas pilnveides un zināšanu pilnveides izglītības programmas un to apmācību metodoloģijas bērnu tiesību aizsardzības jomā - 2 | 4S | 2 |
| 3.2.3. projektā izstrādātās profesionālās kvalifikācijas pilnveides un zināšanu pilnveides izglītības programmas un to apmācību metodoloģijas bērnu tiesību aizsardzības jomā nodrošinās kompilēto apmācību metodi (*blended learning*) - 2 |
| 3.2.3. projektā nav paredzētas visaptverošas un normatīvajam aktam par kārtību, kādā apgūst speciālās zināšanas bērnu tiesību aizsardzības jomā, atbilstošas speciālistu apmācības - 0 |
| 3.3. | Projektā paredzētas darbības sabiedrības attieksmes maiņai attiecībā uz vardarbību ģimenē ar bērniem. | 3.3.1. projektā paredzēts izstrādāt interaktīvu spēli vardarbības ģimenē ar bērniem atpazīstamības veicināšanai un mazināšanai, kas balstīta uz Britu Raidorganizācijas (*BBC*) izstrādātās interaktīvās spēles[[2]](#footnote-2) vai citu analogu interaktīvo spēļu vizuālajiem risinājumiem - 2 | 4S | 4 |
| 3.3.2. projektā paredzēta veicamās iedzīvotāju aptaujas par sabiedrības attieksmes maiņu attiecībā uz vardarbību ģimenē sasaiste ar Eiropas Komisijas 2010. gadā veiktā pētījuma[[3]](#footnote-3) par vardarbību pret sievieti rezultātiem, tai skaitā paredzēts analizēt situācijas izmaiņas Latvijā, īpašu uzmanību pievēršot sabiedrības attieksmei pret vardarbību pret bērniem un jauniešiem - 2 |
| 3.3.3. projektā nav paredzētas darbības sabiedrības attieksmes maiņai attiecībā uz vardarbību ģimenē ar bērniem - 0 |
| 3.4. | Projektā paredzētās specifiskās darbības veicina horizontālā principa “Vienlīdzīgas iespējas” (dzimumu līdztiesība, invaliditāte, vecums, etniskā piederība) ievērošanu. | 3.4.1. projekta iesniegumā paredzētās specifiskās darbības veicina dzimumu līdztiesību - 1 | 4S | -[[4]](#footnote-4) |
| 3.4.2. projekta iesniegumā paredzētās specifiskās darbības veicina personu ar invaliditāti tiesību ievērošanu un iekļaušanu - 1 |
| 3.4.3. projekta iesniegumā paredzētās specifiskās darbības veicina nediskrimināciju vecuma dēļ - 1 |
| 3.4.4. projekta iesniegumā paredzētās specifiskās darbības veicina nediskrimināciju etniskās piederības dēļ - 1 |
| 3.4.5. projekta iesniegumā nav paredzētas specifiskas darbības, kas veicina dzimumu līdztiesību, personu ar invaliditāti tiesību ievērošanu un iekļaušanu, nediskrimināciju vecuma un etniskās piederības dēļ - 0 |
| 3.5. | Projekta iesniegumā paredzētas darbības, kas veicina horizontālā principa “Ilgtspējīga attīstība” (zaļā publiskā iepirkuma piemērošana) ievērošanu. | 3.5.1. piesaistot pakalpojumu sniedzējus, ir plānots piemērot zaļo publisko iepirkumu - 1 | 1V | -[[5]](#footnote-5) |
| 3.5.2. piesaistot pakalpojumu sniedzējus, nav plānots piemērot zaļo publisko iepirkumu - 0 |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

N – Neprecizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu;

V – Piemēro vienu atbilstošo kritēriju;

S – Piemēro visus atbilstošos kritērijus (summējot tiem piemērojamo punktu skaitu)

1. Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-1)
2. <http://www.bbc.com/news/world-middle-east-32057601> [↑](#footnote-ref-2)
3. <http://ec.europa.eu/public_opinion/archives/ebs/ebs_344_en.pdf> [↑](#footnote-ref-3)
4. Kritērija izpildes gadījumā projekta iesniegumam tiek piešķirti papildu punkti, kas sniegs priekšrocības projektam vai dos iespēju veicināt to projektu realizāciju, kuros šie principi tiks ievēroti. [↑](#footnote-ref-4)
5. 3.5.1.apakškritērija atbilstības gadījumā tiek piešķirts papildu punkts. [↑](#footnote-ref-5)